CELEX: 62020CN0122
Language: ro
Date: 2020-02-21 00:00:00
Title: Cauza C-122/20 P: Recurs introdus la 21 februarie 2020 de Bruno Gollnisch împotriva Hotărârii Tribunalului (Camera a cincea) din 10 decembrie 2019 în cauza T-319/19, Bruno Gollnisch/Parlamentul European

25.5.2020   
            
            
               RO
            
            
               Jurnalul Oficial al Uniunii Europene
            
            
               C 175/6
            
         
      Recurs introdus la 21 februarie 2020 de Bruno Gollnisch împotriva Hotărârii Tribunalului (Camera a cincea) din 10 decembrie 2019 în cauza T-319/19, Bruno Gollnisch/Parlamentul European
      (Cauza C-122/20 P)
      (2020/C 175/06)
      Limba de procedură: franceza
      
         Părțile
      
      
         Recurent: Bruno Gollnisch (reprezentant: B. Bonnefoy-Claudet, avocat)
      
         Cealaltă parte din procedură: Parlamentul European
      
         Concluziile recurentului
      
      Recurentul solicită Curții:
      
                  —
               
               
                  anularea Ordonanței date la 10 decembrie 2019 de Tribunalul Uniunii Europene cu referința T-319/19;
               
            
                  —
               
               
                  trimiterea cauzei la Tribunal spre rejudecare;
               
            
                  —
               
               
                  plata sumei de 5 000 € cu titlu de cheltuieli de procedură efectuate pentru prezentul recurs;
               
            Obligarea Parlamentului European la plata cheltuielilor de judecată. În cazul în care Curtea de Justiție apreciază că este suficient de informată, recurentul solicită, în plus, Curții:
      
                  —
               
               
                  examinarea cauzei pe fond;
               
            
                  —
               
               
                  anularea deciziei Biroului Parlamentului European din 10 decembrie 2018 de modificare a măsurilor de aplicare a Statutului deputaților din Parlamentul European;
               
            
                  —
               
               
                  admiterea concluziilor recurentului prezentate în fața instanței de fond, fără a aduce atingere concluziilor formulate împotriva ordonanței care face obiectul recursului;
               
            
                  —
               
               
                  obligarea Parlamentului European la plata tuturor cheltuielilor de judecată.
               
            
         Motivele și principalele argumente
      
      Ordonanța este criticată pentru faptul că a considerat în mod neadecvat că decizia atacată nu îl privea pe recurent în mod direct că, prin urmare, reclamația sa din 27 februarie nu constituia o procedură precontencioasă și că, în lipsa luării în considerare a acesteia, trebuia să se considere că termenele de introducere a căilor de atac în contencios erau expirate.